Բաժակաման

Բաժակաման, արծաթյա կամ ապակյա անոթ, Սուրբ Պատարագի ժամանակ մատուցվելիք գինու ամանը կամ շիշը։ Բաժակամանը այլ կերպ նաև կոչվում է ժամանոց։ Սուրբ Պատարագից առաջ գինին նախապես լցվում է բաժակամանի մեջ։ Այնուհետև պատարագիչ քահանան բաժակամանի գինին խաչաձև շարժմամբ լցնում է սկիհի մեջ։

Ջահընկալի ձեռնադրման ժամանակ եպիսկոպոսը ձեռնադրվողին է տալիս մի դատարկ բաժակաման, ինչը թույլ է տալիս նրան պատրաստել և մատուցել Սուրբ Պատարագի գինին։

Ծանոթագրություններ 

Եկեղեցական իրեր
Եկեղեցական պարագաներ